I forbindelse med restaureringsarbeidet har Oddbjørn Hovland, som tidligere ansatt ved Kystmuseet, utført et grundig forsknings- og dokumentasjonsarbeid på den type seilfartøy som Svanhild representerer. I perioden 2000–2005 har Kystmuseet v/ Trond Strømgren ledet restaureringsarbeidet, og Svanhild ble sertifisert som opplæringsfartøy i april 2005. Svanhild framstår i dag som et av de mest autentiske restaurerte fartøya i Norge. Administrasjonen av Svanhild ligger under Kystmuseet i Florø.